Mearane Kulturvabänd und vua oim da - dea no vom Zötl gründde - Stelzhamerbund, vo dem wos de damolige Leitung da Dr. Hans Comma jun. ghobt hod (ea woa da Bua vom ehemolign Freind vom Zötl), haum draufdrängd das des Liadl s`Hoamatgsaung a de offiziölle Landeshymn wean soi. Und zan 150 Gebuatstog vom Stelzhammer,1952 woas daun soweid. Untan domolign Laundeshauptmann Dr. Heinrich Gleissner san mittels Laundesgsez de easchte, de zwoate und de lezte Schtrophn za da offiziön Landeshymne vo Owaöstareich eanaunnd woan.